The Amazing Spider-Man 2

The Amazing Spider-Man 2 είναι κινηματογραφική ταινία αμερικανικής παραγωγής του 2014, βασισμένη στον ομώνυμο ήρωα των κόμικς της Marvel. Είναι η συνέχεια της πρώτης ταινίας με τίτλο The Amazing Spider-Man με τον Μαρκ Γουέμπ να επιστρέφει ως σκηνοθέτης. Το σενάριο της ταινίας γράφτηκε από τους Ρομπέρτο Όρσι, Άλεξ Κέρτζμαν και Τζεφ Πίνκνερ, όπως και η ιστορία της ταινίας, μαζί με τον Τζέιμς Βάντερμπιλτ, ενώ στους πρωταγωνιστικούς ρόλους το καστ της προηγούμενης ταινίας επιστρέφει και σε αυτήν, με τον Άντριου Γκάρφιλντ, την Έμμα Στόουν  και την Σάλι Φιλντ να επαναλαμβάνουν τους πρωταγωνιστικούς ρόλους τους από την προηγούμενη ταινία. Επίσης, στο καστ προστίθενται ο Τζέιμι Φοξ στο ρόλο του Μαξ Ντίλον, ο Πολ Τζιαμάτι στο ρόλο του Αλέκσεϊ Σιτσέβιτς και ο Ντέιν Ντιχάν στο ρόλο του Χάρι Όσμπορν.

Η ταινία εστιάζει στις περιπέτειες του Spider-Man μετά τα γεγονότα της προηγούμενης ταινίας και συγκεκριμένα στην προσπάθεια του να αντιμετωπίσει δυο νέους εχθρούς, τον Electro και τον Γκριν Γκόμπλιν. Κυκλοφόρησε στους κινηματογράφους των ΗΠΑ στις 2 Μαΐου 2014. Έλαβε μικτά σχόλια από τους κριτικούς και δεν ήταν μεγάλη εισπρακτική επιτυχία σε σύγκριση με τις προηγούμενες ταινίες, αφού είχε έσοδα $709 εκατομμύρια δολάρια. Ο Γκάρφιλντ και ο Φοξ επανέλαβαν τους ρόλους τους στην ταινία του MCU Spider-Man: No Way Home μέσω του πολυσύμπαντος.

Περίληψη 
Ο Spider-Man συνεχίζει την καριέρα του ως υπερήρωας της Νέας Υόρκης. Ταυτόχρονα προσπαθεί να αντεπεξέλθει στα καθήκοντα του ως Πίτερ Πάρκερ. Όμως τα πράγματα θα δυσκολέψουν ακόμη περισσότερο όταν θα εμφανιστεί ένας νέος εχθρός, ο Electro. Στην πορεία ένας παλιός του φίλος, ο Χάρι Όσμπορν θα εμφανιστεί ο οποίος θέλει το αίμα του Spider-Man. Κάποια στιγμή ο Electro και ο Χάρι Όσμπορν θα συνεργαστούν. Και εξαρτάται από τον Spider-Man να τους σταματήσει πριν καταστρέψει την πόλη που αγαπά τόσο πολύ.

Ηθοποιοί και χαρακτήρες
 Άντριου Γκάρφιλντ στο ρόλο του Πίτερ Πάρκερ/Spider-Man
 Έμμα Στόουν στο ρόλο της Γκουέν Στέισι
 Τζέιμι Φοξ στο ρόλο του Μάξγουελ "Μαξ" Ντίλον/Electro
 Πολ Τζιαμάτι στο ρόλο του Αλέκσεϊ Σιτσέβιτς/Rhino
 Σάλι Φιλντ στο ρόλο της Μέι Πάρκερ
 Φελίσιτι Τζόουνς στο ρόλο της Φελίσια Χαρντι
 Ντέιν Ντιχάν στο ρόλο του Χάρι Όσμπορν/Green Goblin
 Κόλαμ Φιορ στο ρόλο του Ντόναλντ Μένκεν
 Κρις Κούπερ στο ρόλο του Νόρμαν Όσμπορν
 Κάμπελ Σκοτ στο ρόλο του Ρίτσαρντ Πάρκερ
 Έμπεθ Ντέιβιτζ στο ρόλο της Μέρι Πάρκερ
 Ντένις Λίρι στο ρόλο του Τζορτζ Στέισι
 Μάρτιν Τσόκας  στο ρόλο του Δρ. Άσλεϊ Κάφκα
 Μπ. Τζ. Νόβακ στο ρόλο του Άλισταιρ Σμάιθ
 Κρις Ζίλκα στο ρόλο του Γιουτζίν "Φλας" Τόμπσον 
 Σέιλιν Γούντλεϊ στο ρόλο της Μέρι Τζέιν Γουάτσον
 Μάικλ Μάσι στο ρόλο του Γκουστάβ Φίαρς/The Gentleman

 Παραγωγή 
 Ανάπτυξη 
Ήδη πριν από την κυκλοφορία της πρώτης ταινίας είχε ανακοινωθεί από τον παραγωγό Μάθιου Τόλμαχ ότι θα γίνει μια δεύτερη ταινίαμε προτιθέμενη ημερομηνία κυκλοφορίας την 1η Μαΐου 2014. Τον Ιούνιο του 2012 ο Μαρκ Γουέμπ είχε δηλώσει ότι δεν ήταν σίγουρος το αν θα σκηνοθετούσε την συνέχεια της ταινίας, παρ'όλα αυτά στις 28 Σεπτεμβρίου 2012 επιβεβαιώθηκε ότι θα επιστρέψει για να σκηνοθετήσει τη συνέχεια.Μέχρι το τέλος της χρονιάς επιβεβαιώθηκε η συμμετοχή των Ντέιν ΝτιΧάαν,Κρις Κούπερ,Πολ Τζιαμάτι και Φελίσιτι Τζόουνς. στην ταινία αντίστοιχα.

Τον Οκτώβριο του 2012 ανακοινώθηκε ότι  η Σέιλιν Γούντλεϊ θα υποδυθεί την Μέρι Τζέιν Γουάτσον στην ταινία.Στις 14 Μαρτίου 2013 ανακοινώθηκε ότι η Σέιλιν Γούντλεϊ, της οποίας ο ρόλος της ήταν πολύ μικρός στην ταινία, είχε γυρίσει όλες τις σκηνές της στην ταινία.Ωστόσο, στα μέσα Ιουνίου ανακοινώθηκε ότι ο ρόλος της κόπηκε από την ταινία για να δοθεί μεγαλύτερη έμφαση στον Πίτερ Πάρκερ και στην Γκουέν Στέισι και στην σχέση τους.

 Γυρίσματα 
Στις 4 Φεβρουαρίου 2013 ο Μαρκ Γουέμπ ανακοίνωσε στον προσωπικό του λογαριασμό στο Twitter ότι τα γυρίσματα είχαν ξεκινήσει. Η Sony ανακοίνωσε ότι αυτή η ταινία θα είναι η πρώτη ταινία Spider-Man η οποία θα γυριστεί εξ ολοκλήρου στη Νέα Υόρκη.Τελικά η ταινία κατέληξε να γίνει η μεγαλύτερη παραγωγή ταινίας στην πολιτεία της Νέας Υόρκης. Στις 25 Ιουνίου ο Μαρκ Γουέμπ ανακοίνωσε στο Twitter του ότι τα γυρίσματα είχαν ολοκληρωθεί.

Κριτική και Εισπρακτική Απόδοση
Κριτικές
Η ταινία έλαβε μικτές κριτικές από τους κριτικούς και τους φαν γενικά.,Οι κύριες επικρίσεις της ταινίας ήταν για την χρονική της διάρκεια, για τους χαρακτήρες της καθώς και για το σενάριο. Παρόλα αυτά τα οπτικά εφέ, η ερωτική χημεία μεταξύ του Άντριου Γκάρφιλντ και της Έμμα Στόουν, η ερμηνεία του Ντέιν ΝτιΧάαν, οι σκηνές δράσης καθώς και το μουσικό σκορ του Χανς Ζίμμερ επαινέθηκαν πάρα πολύ γενικά.

Box office
Με προϋπολογισμό 255.000.000 δολάρια, η ταινία The Amazing Spider-Man 2 έκανε άνοιγμα σαββατοκύριακου στην 1η θέση με 91 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 202 εκατομμύρια δολάρια και στον υπόλοιπο κόσμο συγκέντρωσε 506 εκατομμύρια δολάρια.  Παγκοσμίως απέφερε 708 εκατομμύρια δολάρια.

Βραβεία & Υποψηφιότητες
ΟργάνωσηΚατηγορίαΥποψήφιοςΑποτέλεσμα Saturn Awards  Καλύτερη Μεταφορά Κόμικ σε Ταινία   Teen Choice AwardsChoice Movie - Sci-Fi/Fantasy    Choice Villain Τζέιμι Φοξ   Choice Actress - Sci-Fi/FantasyΈμμα Στόουν  Choice Actor - Sci-Fi/FantasyΆντριου Γκάρφιλντ  

Σημειώσεις

 Οι δύο αυτοί χαρακτήρες κόπηκαν από την ταινία και συνεπώς εμφανίζονται μόνο σε κομμένες σκηνές. Ο Φλας εμφανίζεται σε μία κομμένη σκηνή στην αποφοίτηση ενώ η Μέρι Τζέιν σε μια σκηνή στο σχολείο.
 Ο Μάικλ Μάσι επαναλαμβάνει τον ρόλο του ως Άνδρα στις Σκιές από την προηγούμενη ταινία, με τον χαρακτήρα πλέον να πιστώνεται στους τίτλους τέλους ως Γκουστάβ Φιαρς/The Gentleman.

Παραπομπές

 Εξωτερικοί σύνδεσμοι 
 Επίσημη ιστοσελίδα

Κατηγορία:Αμερικανικές ταινίες της δεκαετίας 2010
Κατηγορία:Ταινίες του 2014
Κατηγορία:Ταινίες με μουσική σύνθεση Χανς Ζίμμερ
Κατηγορία:Ταινίες παραγωγής Columbia Pictures
Κατηγορία:Ταινίες βασισμένες σε κόμικς της Marvel
Κατηγορία:Αμερικανικές ταινίες δράσης
Κατηγορία:Spider-Man (ταινίες)
Κατηγορία:Αγγλόφωνες ταινίες
Κατηγορία:Biopunk ταινίες
Κατηγορία:Ταινίες γυρισμένες στη Νέα Υόρκη (πολιτεία)
Κατηγορία:Αμερικανικές 3D ταινίες
Κατηγορία:Ταινίες τοποθετημένες στη Νέα Υόρκη
Κατηγορία:The Amazing Spider-Man (σειρά ταινιών, 2012)
Κατηγορία:Ταινίες σε παραγωγή Άβι Άραντ
Κατηγορία:Ταινίες σε παραγωγή Ματ Τόλμαχ
Κατηγορία:Green Goblin
Κατηγορία:Ταινίες IMAX
Κατηγορία:Ταινίες με μουσική σύνθεση Junkie XL
Κατηγορία:Αμερικανικές ταινίες με υπερήρωες
Κατηγορία:Εφηβικές ταινίες με υπερήρωες